CELEX: 52013HB0042
Language: bg
Date: 2013-11-15 00:00:00
Title: Препоръка на Европейската централна банка от 15 ноември 2013 година до Съвета на Европейския съюз относно външните одитори на Latvijas Banka (ЕЦБ/2013/42)

22.11.2013   
            
            
               BG
            
            
               Официален вестник на Европейския съюз
            
            
               C 342/1
            
         ПРЕПОРЪКА НА ЕВРОПЕЙСКАТА ЦЕНТРАЛНА БАНКА
   от 15 ноември 2013 година
   до Съвета на Европейския съюз относно външните одитори на Latvijas Banka
   (ЕЦБ/2013/42)
   2013/C 342/01
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 27.1 от него,
   като има предвид, че:
   
               (1)
            
            
               Отчетите на Европейската централна банка (ЕЦБ) и на националните централни банки на държавите-членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
            
         
               (2)
            
            
               Съгласно член 1 от Решение 2013/387/ЕС на Съвета (1) Латвия изпълнява необходимите условия за приемане на еврото и дерогацията в полза на Латвия, посочена в член 4 от Акта за присъединяване от 2003 г. (2), се отменя, считано от 1 януари 2014 г.
            
         
               (3)
            
            
               Съгласно член 43 от Закона за Latvijas Banka от 1 януари 2014 г. годишният финансов отчет на Latvijas Banka се проверява от независими външни одитори, препоръчани от Управителния съвет на ЕЦБ и одобрени от Съвета.
            
         
               (4)
            
            
               Външните одитори, които се препоръчват, са настоящите одитори на Latvijas Banka, които са назначени за финансовите години от 2012 до 2014,
            
         ПРИЕ НАСТОЯЩАТА ПРЕПОРЪКА:
   Препоръчва се назначаването на SIA Ernst & Young Baltic за външни одитори на Latvijas Banka за финансовата 2014 година.
   
      Съставено във Франкфурт на Майн на 15 ноември 2013 година.
      
         
            Председател на ЕЦБ
         
         Mario DRAGHI
      
   
   
      (1)  Решение 2013/387/ЕС на Съвета от 9 юли 2013 г. относно приемането на еврото от Латвия на 1 януари 2014 г. (ОВ L 195, 18.7.2013 г., стр. 24).
   
      (2)  ОВ L 236, 23.9.2003 г., стр. 33.